# พร็อกซี (บอยแบนด์)
พร็อกซี (เขียนด้วยตัวพิมพ์ใหญ่ทั้งหมดว่า PROXIE) เป็นบอยแบนด์สัญชาติไทย และเป็นศิลปินกลุ่มแรกของค่ายบราเธอร์ส มิวสิค ภายใต้ความดูแลของบริษัท ดรีมเมอร์ส โซไซตี้ เมเนจเมนท์ จำกัด ประกอบด้วยสมาชิกจำนวนหกคนที่มาจากรายการ เดอะ บราเธอร์ส ไทยแลนด์ คือ กัน, คิม, โชกุน, กร, อองรี และวิคเตอร์ 

พร็อกซีเป็นวงที่ได้รับการปลุกปั้นและก่อตั้งโดยติ๊ก เจษฎาภรณ์ และได้เปิดตัวซิงเกิลเดบิวต์ที่มีชื่อว่า Crazy Love (รักบ้าบอ) เมื่อวันที่ 28 เมษายน 2565 ต่อมาในเดือนสิงหาคมของปี 2565 ทางวงได้ปล่อยซิงเกิลที่สองที่มีชื่อว่า คนไม่คุย (Silent Mode) ที่ได้รับความนิยมจนติดเพลงมาแรงอันดับหนึ่งบนติ๊กต็อก ประเทศไทย หลังจากประสบความสำเร็จจากซิงเกิลที่สอง ทางวงก็ได้ปล่อยซิงเกิลใหม่ออกมาอย่างต่อเนื่องไม่ว่าจะเป็น ที่ไม่รัก หรือ สถานะเบลอ จนเมื่อเดือนสิงหาคมของปี 2566 ทางวงได้ปล่อยอัลบั้มเต็มชุดแรกที่มีชื่อว่า Data Storage ออกมา และหลังจากนั้นก็ได้ออกซิงเกิลและอัลบั้มใหม่อย่างต่อเนื่องมาจนถึงปัจจุบัน

 ชื่อ 
ชื่อพร็อกซีมีที่มาจากคำว่า PROXY ซึ่งเป็นศัพท์ทางคอมพิวเตอร์ หมายถึงตัวกลางหรือตัวแทน โดยมีการเปลี่ยนตัวอักษรจาก Y เป็น IE เพื่อให้มีจำนวนตัวอักษรครบ 6 ตัว ตามจำนวนสมาชิกภายในวง ส่วนกลุ่มแฟนคลับมีชื่อว่า ยูสเซอร์ (User) หมายถึง ผู้ใช้ เปรียบเสมือนกับการที่มีค่ายเพลงเป็นเซิร์ฟเวอร์แล้วส่งผ่านสมาชิกของวงที่ทำหน้าที่เป็นตัวกลางซึ่งก็คือพร็อกซีเพื่อคอยส่งต่อความสุขให้กับแฟนคลับที่เรียกว่ายูสเซอร์ นอกจากนี้ทางวงยังมีอีกชื่อที่แฟนคลับนิยมเรียกกันว่า "พ้อกสี" อีกด้วย

 ประวัติ 

 เปิดตัวครั้งแรก 
เปิดตัวอย่างเป็นทางการด้วยการปล่อยเดบิวต์ซิงเกิล Crazy Love (รักบ้าบอ) เมื่อวันที่ 28 เมษายน พ.ศ. 2565 โดยได้ทีมงานเบื้องหลังมากฝีมือมาร่วมทำเพลง นำโดย เอฟู-ณรงค์ศักดิ์ ศรีบรรฎาศักดิ์วัชรากรณ์ ดูแลในตำแหน่งโปรดิวเซอร์ พร้อมด้วย ก๊อป-ธานี วงศ์นิวัติขจร รับหน้าที่เขียนเนื้อร้องและทำนอง โดยเพลงนี้มาพร้อมกับสไตล์ดนตรีป๊อปแดนซ์ฟังสนุก นอกจากนี้ยังได้มีการเปิดตัวอย่างเป็นทางการในงาน พร็อกซี เดอะ เดบิวต์ สเตจ (PROXIE The Debut Stage) ที่จัดขึ้น ณ ลานทางเชื่อมรถไฟฟ้าบีทีเอส ชั้น 3 สยามสแควร์วัน อีกด้วย

จากนั้นในเดือนสิงหาคมปี พ.ศ. 2565 ทางวงได้ปล่อยซิงเกิลที่สองที่มีชื่อว่า คนไม่คุย (Silent Mode) ที่ได้รับความนิยมเป็นอย่างมาก และมีการนำเพลงนี้ไปใช้บนติ๊กต็อกจนกลายเป็นเพลงมาแรงอันดับหนึ่งในช่วงเวลานั้น กลายเป็นเพลงฮิตที่มียอดผู้ชมบนยูทูบมากกว่าสามสิบล้านครั้งและเป็นเพลงที่มียอดผู้ชมสูงที่สุดของพร็อกซีในปัจจุบัน จากความสำเร็จของเพลงนี้คือจุดเริ่มต้นที่ทำให้พร็อกซีเป็นที่รู้จักเป็นวงกว้างมากขึ้น และจากความสำเร็จของเพลง “คนไม่คุย (Silent Mode)” บวกกับกระแสความนิยมของวงที่เพิ่มขึ้น ทางวงจึงได้ปล่อยซิงเกิลที่สามตามมา นั่นคือเพลง ที่ไม่รัก (Unnoticed) เมื่อวันที่ 30 พฤศจิกายน พ.ศ. 2565  และได้รับความนิยมเป็นอย่างมากเช่นกัน โดยมียอดผู้เข้าชมครบหนึ่งล้านครั้งภายในเวลาเพียงสี่วัน 

พ.ศ. 2566 พร็อกซีได้ปล่อยซิงเกิลที่ 4 ตามออกมาในเดือนเมษายน กับเพลง สถานะเบลอ (BLURRR) โดยได้มิลลิมาเป็นนางเอกเอ็มวี และได้แอ้ม อัจฉริยา รับหน้าที่เป็นโปรดิวเซอร์เพลงให้กับพร็อกซีเป็นครั้งแรกอีกด้วย ต่อมาในเดือนกรกฎาคม ทางวงก็ได้ปล่อยมิวสิกวิดีโอเพลง เจ็บอยู่ (Hurting) ออกมา พร้อมกับการประกาศปล่อยอัลบั้มเต็มชุดแรกออกมาในเดือนสิงหาคมในชื่อ Data Storage ภายใต้คอนเซปต์ ‘Connecting Our MEMORY Together’ หรือ ‘เชื่อมโยงความทรงจำของพวกเราเข้าด้วยกัน’ ซึ่งได้มีเพลงอื่น ๆ เพิ่มเติมมาในอัลบั้มนี้ด้วยเช่นกัน ได้แก่ ชน, เหงาอย่างนี้สินะ และ STOP!

 คอนเสิร์ตใหญ่ครั้งแรก 
วันที่ 5 มิถุนายน พ.ศ. 2566 ทางวงได้ลงโพสต์ทางโซเชียลมีเดียประกาศจัดคอนเสิร์ตครั้งแรกในชื่อ PROXIE The 1st Concert ‘ACCESS’ โดยจัดขึ้นในวันที่ 13 สิงหาคม 2566 ณ ธันเดอร์โดม ซึ่งมีความจุประมาณ 4,000 ที่นั่ง โดยในวันเปิดจำหน่ายบัตรมีแฟนคลับให้ความสนใจจำนวนมากจนบัตรถูกจำหน่ายหมดอย่างรวดเร็ว โดยคอนเสิร์ตครั้งแรกของวงนี้ประสบความสำเร็จไปด้วยดี พร้อมด้วยแขกรับเชิญพิเศษ ได้แก่ โอ๊ต ปราโมทย์ และอิ้งค์ วรันธร

หลังจากจบคอนเสิร์ตใหญ่ เมื่อวันที่ 29 พฤศจิกายน พ.ศ. 2566 พร็อกซีได้ปล่อยซิงเกิลใหม่ออกมาในชื่อเพลงว่า ตบปาก (On That Day) เป็นเพลงป๊อปเนื้อหาเศร้า โดยได้ใบปอ ธิติยามาเป็นนางเอกเอ็มวี และได้แอ้ม อัจฉริยา รับหน้าที่เป็นโปรดิวเซอร์เพลงให้กับพร็อกซีอีกครั้ง

 ผลงานเพลงเดี่ยว 

พ.ศ. 2567 พร็อกซีได้ประกาศปล่อยผลงานเพลงเดี่ยวของสมาชิกแต่ละคนภายใต้ชื่อ PROXIE Solo Project โดยเริ่มที่โชกุนเป็นคนแรกกับเพลง ชอบไหม ไหนลองบอก (Just Talk) มาพร้อมกับคอนเซ็ปต์ซอมบี้ และได้จั๊มพ์ พิสิฐพลมาเป็นพระเอกเอ็มวี จากนั้นก็ตามมาด้วยสมาชิกคนต่อไปอย่างกัน พร้อมกับเพลง คนในใจ (My Only One) มาเป็นเพลงช้าเนื้อหาซึ้ง  หลังจากนั้นต่อมาที่กร กับผลงานเพลง Someone Someday ที่ถ่ายทอดผ่านแนวเพลงซิตี้ป๊อป โดยเพลงนี้ได้นะโพลีแคต มาร่วมเขียนเนื้อร้องและทำนอง นอกจากนี้ยังได้โบกี้ไลอ้อน มาเป็นนางเอกเอ็มวีให้กับเพลงนี้ด้วย จากนั้นต่อที่วิคเตอร์ ที่มาพร้อมกับเพลง เริ่มก่อน (If I Could)  และสมาชิกคนต่อไปอย่างคิม ก็ได้ปล่อยผลงานที่มีชื่อว่า พร้อมจะไป (Take Off) เป็นเพลงแนวป๊อปร็อก และปิดท้ายด้วยอองรี กับเพลงที่ชื่อว่า อาจจะเป็น (Perhaps) เป็นเพลงป๊อปที่มาพร้อมกับเนื้อหาเศร้า และยังได้มิย่า ทองเจือมาร่วมแสดงในเอ็มวีด้วย

หลังจากที่ได้ปล่อยผลงานเดี่ยวของสมาชิกไปครบทุกคนแล้ว ทางวงก็ได้ประกาศการกลับมาอีกครั้งกับซิงเกิลใหม่อย่าง KISS KISS เป็นเพลงป๊อปจังหวะสนุก ๆ ซึ่งซิงเกิลนี้ก็ได้ประทีป สิริอิสสระนันท์ หรือโฟร์ วงเฮนส์ มาเป็นโปรดิวเซอร์ให้กับเพลงนี้ หลังจากนั้นเมื่อวันที่ 10 ธันวาคม พ.ศ. 2567 ทางวงก็ได้ประกาศที่จะปล่อยอัลบั้มเต็มชุดที่ 2 ออกมาในชื่อ Level Up โดยเป็นการรวมเพลงจากผลงานเดี่ยวของสมาชิกทั้ง 6 คน รวมเข้ากับเพลง “ตบปาก (On That Day)” และ “KISS KISS” นับเป็นการปิดอัลบั้มเต็มชุดที่สองอย่างสมบูรณ์

 ร่วมงานกับโปรดิวเซอร์ระดับโลก 
ในวันที่ 1 พฤศจิกายน 2567 พร็อกซีได้ปล่อยเพลงที่มีชื่อว่า TRAFFIC ซึ่งถือเป็นก้าวใหม่ที่สำคัญของวง เนื่องจากเป็นการร่วมงานกับโปรดิวเซอร์ชื่อดังระดับโลกอย่างแดนนี ชัง (Danny Chung) จากค่ายเพลงอย่างเดอะแบล็กซี โดยซิงเกิลนี้เป็นเพลงภาษาอังกฤษที่แทรกด้วยเนื้อเพลงภาษาไทยเพลงแรกของพร็อกซี

 คอนเสิร์ตใหญ่ครั้งที่สอง 

เมื่อวันที่ 27 กรกฎาคม 2567 ได้มีการประกาศคอนเสิร์ตใหญ่ครั้งที่ 2 ของวง โดยใช้ชื่อว่า PROXIE The 2nd Concert ‘The Final Fantasy’ จัดขึ้นในวันเสาร์ที่ 16 พฤศจิกายน 2567 ณ อิมแพ็ค อารีน่า เมืองทองธานี ซึ่งถือว่าเป็นสถานที่จัดคอนเสิร์ตสเกลขนาดใหญ่ที่มีความจุประมาณ 12,000 ที่นั่ง โดยคอนเสิร์ตครั้งนี้ก็ประสบความสำเร็จเช่นกันกับครั้งที่ผ่านมา มีการจัดเต็มทั้งเรื่องโปรดักชัน แสง สี และเสียงที่ยิ่งใหญ่ พร้อมด้วยแขกรับเชิญพิเศษ ได้แก่ ลิปตา, ฟรีน สโรชา, เอิ้ก ชาลิสา, เอแคลร์ จือปาก และฟลุ๊ค กะล่อน และในคอนเสิร์ตนี้ยังเป็นการได้แสดงเพลงใหม่อย่าง TRAFFIC เป็นครั้งแรกและที่แรกอีกด้วย

 ก้าวต่อไปที่สำคัญ 

หลังจากจบคอนเสิร์ตครั้งที่สองไปอย่างสมบูรณ์ ทางวงได้มีการปรับเปลี่ยนผู้บริหารที่มาดูแลใหม่จากติ๊ก เจษฎาภรณ์เป็นโรส อรพรรณ ซึ่งพร็อกซียังคงเดินหน้าปล่อยผลงานใหม่ ๆ ออกมา โดยเริ่มที่การปล่อยซิงเกิลใหม่ พรุ่งนี้ค่อยเลิกได้ไหม (Last Request) ออกมาเมื่อวันที่ 13 กุมภาพันธ์ พ.ศ. 2568 ซึ่งเป็นเพลงเศร้าจังหวะช้า ๆ และยังได้ออกแบบ ชุติมณฑน์ มาร่วมแสดงมิวสิกวิดีโออีกด้วย ตามมาด้วยผลงานเดี่ยวซิงเกิลที่ 2 ของกร กับเพลงที่มีชื่อว่า ลอง (Reputation) ในเดือนมีนาคม พ.ศ. 2568 ซึ่งกรเองก็ได้ร่วมเป็นหนึ่งในโปรดิวเซอร์ร่วมกับเมื่อย วงสครับบ์ และปกป้อง จิตดี 

ต่อมาในวันที่ 8 เมษายน พ.ศ. 2568 พร็อกซีได้ทำการปล่อยซิงเกิลใหม่ที่เป็นการต้อนรับช่วงหน้าร้อนและเทศกาลสงกรานต์ อย่างเพลง Bad Shawty ซึ่งถือเป็นเพลงที่ได้รับความนิยมอย่างรวดเร็วจนสามารถติดเทรนด์เพลงมาแรงอันดับหนึ่งบนยูทูบ ประเทศไทยได้สำเร็จ สำหรับเพลง “Bad Shawty” ได้ทำการซื้อลิขสิทธิ์ทำนองเพลง ดราโกสเตยาดินเต ของศิลปินโอ-โซน แล้วนำมาแต่งเนื้อร้องภาษาไทยใหม่โดยกอล์ฟ F.HERO, M-PEE, J JAZZPER และ BROWNZER

 ยูนิตย่อย 

เมื่อวันที่ 16 พฤษภาคม พ.ศ. 2568 ได้มีการเปิดบัญชีโซเชียลมีเดียใหม่ขึ้นมาในชื่อ Voc_officialth จนเมื่อวันที่ 20 พฤษภาคม พ.ศ. 2568 จึงได้มีการประกาศอย่างเป็นทางการว่าพร็อกซีจะเปิดตัวยูนิตย่อยใหม่ของวง ที่ประกอบไปด้วยสมาชิก 3 คน คือ วิคเตอร์, อองรี และโชกุน ซึ่งเป็นที่มาของชื่อยูนิต VOC โดยการเปิดตัวยูนิตย่อยนี้เป็นการร่วมมือกันระหว่างค่ายบราเธอร์ส มิวสิค, บริษัท ดรีมเมอร์ส โซไซตี้ เมเนจเมนท์ จำกัด, เดอะแบล็กซี และเดอะแบล็กเลเบล ซึ่งก่อนหน้านี้พร็อกซีก็เคยร่วมงานกับเดอะแบล็กเลเบลมาแล้วกับซิงเกิลก่อนหน้าอย่าง TRAFFIC สำหรับยูนิต VOC จะมี Danny Chung มาเป็นผู้ดูแล พร้อมวางแผนโปรโมตทั้งในไทยและต่างประเทศอีกด้วย โดยได้มีการเปิดเผยว่าจะมีผลงานออกมาให้ได้ติดตาม ไม่ว่าจะเป็นอีพีอัลบั้มและมินิซีรีส์ที่จะออกฉายทางทรูวิชั่นส์ นาว ภายในเดือนสิงหาคม พ.ศ. 2568

 สมาชิก 
ชื่อ-สกุลชื่อเล่นวันเกิดอายุสัญชาติสีประจำตัวรัชชานนท์ เรือนเพ็ชร์กันปัณณธร จิรศาสตร์คิม ปวริศร์ ศรีชัยชนะโชกุนกร วรรณไพโรจน์กรออสการ์ เอ็ดเวิร์ด วัตราเศรษฐ์อองรี /  / วรเมธ กอนุประพันธ์วิคเตอร์

 ผลงานเพลง 
 อัลบั้ม 
 ชื่อ รายละเอียด รายชื่อเพลง Data Storage วันจำหน่าย: 4 สิงหาคม พ.ศ. 2566
 สังกัด: บราเธอร์ส มิวสิค
 ผู้จัดจำหน่าย: โซนี่ มิวสิค เอนเทอร์เทนเมนต์โอเปอร์เรติ้ง (ประเทศไทย)
 รูปแบบ: ซีดี บ็อกซ์เซ็ต, ดิจิทัลดาวน์โหลด, สตรีมมิง Interlude : Data Storage
 Crazy Love (รักบ้าบอ)
 คนไม่คุย (Silent Mode)
 ที่ไม่รัก (Unnoticed)
 สถานะเบลอ (BLURRR)
 เจ็บอยู่ (Hurting)
 เหงาอย่างนี้สินะ (Lonely Boy)
 ชน (Crush)
 STOP! Level Up วันจำหน่าย: 10 ธันวาคม พ.ศ. 2567
 สังกัด: บราเธอร์ส มิวสิค
 ผู้จัดจำหน่าย: โซนี่ มิวสิค เอนเทอร์เทนเมนต์โอเปอร์เรติ้ง (ประเทศไทย)
 รูปแบบ: ซีดี บ็อกซ์เซ็ต ตบปาก (On That Day) 
 ชอบไหม ไหนลองบอก (Just Talk) 
 คนในใจ (My Only One) 
 Someone Someday 
 เริ่มก่อน (If I Could) 
 พร้อมจะไป (Take Off) 
 อาจจะเป็น (Perhaps) 
 KISS KISS

 ซิงเกิล 
+ปีเพลงอัลบั้ม2565"Crazy Love (รักบ้าบอ)"Data Storage"คนไม่คุย (Silent Mode)""ที่ไม่รัก (Unnoticed)"2566"สถานะเบลอ (BLURRR)""เจ็บอยู่ (Hurting)""Interlude : Data Storage""เหงาอย่างนี้สินะ (Lonely Boy)""ชน (Crush)""STOP!""ตบปาก (On That Day)"Level Up2567"KISS KISS""TRAFFIC"ซิงเกิลไม่มีอัลบั้ม2568"พรุ่งนี้ค่อยเลิกได้ไหม (Last Request)""Bad Shawty""เหตุผลของวันนี้ (Flower)"

 ซิงเกิลผลงานเดี่ยว 
+ปีเพลงอัลบั้ม2567"ชอบไหม ไหนลองบอก (Just Talk)" Level Up"คนในใจ (My Only One)" "Someone Someday" "เริ่มก่อน (If I Could)" "พร้อมจะไป (Take Off)" "อาจจะเป็น (Perhaps)" 2568"ลอง (Reputation)" ซิงเกิลไม่มีอัลบั้ม

 ซิงเกิลรับเชิญ 
ปีชื่อเพลงศิลปินศิลปินรับเชิญอัลบั้ม2567"ตบปาก (On That Day) [Special Version]"PROXIENEW COUNTRYตบปาก (On That Day) [Special Version] (2024)"รบกวนเอ็นดู (Special Version)"NEW COUNTRYPROXIEรบกวนเอ็นดู (Special Version) (2024)

 ซิงเกิลพิเศษ 

 การทำงานร่วมกันเชิงพาณิชย์/โฆษณา/เทศกาล/อื่น ๆ 
ปีชื่อเพลงศิลปินรายละเอียด2564"คืนที่ดาวเต็มฟ้า"กัน, กร, อองรี PROXIE Cover by PROXIE
 ต้นฉบับโดย ปราโมทย์ วิเลปะนะ"รัก"โชกุน, คิม, กร PROXIE Cover by PROXIE
 ต้นฉบับโดย อัญชลี จงคดีกิจ2565"ต่อจากนี้เพลงรักทุกเพลงจะเป็นของเธอเท่านั้น"PROXIE Cover by PROXIE
 ต้นฉบับโดย No One Else"I JUST WANNA PEN FAN YOU DAI BOR ?"PROXIE PROXIE The Cover Project
 ต้นฉบับโดย สิงโต นำโชค"คนไม่คุย (Silent Mode) [Acoustic Version]"PROXIE เพลงเวอร์ชันอะคูสติก2566"ดาว (Dao)"PROXIE PROXIE The Cover Project 02
 ต้นฉบับโดย คริสติน มารี นีเวล"ใจเปิดใจ (Love Mode)"PROXIE, 4EVE สนับสนุนโดย Pepsi Thailand2567"ใจว่าใช่ (100% YOU)"PROXIE, NENE สนับสนุนโดย Pepsi Thailand"Deliver เลิฟ"JOEY PHUWASIT, PROXIE สนับสนุนโดย 7Delivery (7-Eleven Thailand)"Love You All The Way"PROXIE เพลงฉลองเทศกาลคริสต์มาส 2567 ของศูนย์การค้าเครือเซ็นทรัลพัฒนา
 สนับสนุนโดย เซ็นทรัลพัฒนา2568"หน้าร้อน(ไม่)ใจร้าย (LOVE HEAT)"วิคเตอร์ PROXIE, โจริญ 4EVE, มาเบล PiXXiE, ปอร์เช่ สนับสนุนโดย Pepsi Thailand

 เพลงประกอบละคร 
ปีชื่อเพลงศิลปินรายละเอียดอัลบั้ม2567"คนเดียวในหัวใจ"กัน PROXIE เพลงประกอบละครเรื่อง มือปราบมหาอุตม์ซิงเกิลไม่มีอัลบั้ม"หยดใจ (Raindrops)"คิม PROXIE เพลงประกอบละครเรื่อง ในวันที่ฝนพร่างพราย2568"Until The Sun Meets The Star"กัน PROXIE, อ๊ะอาย 4EVE เพลงประกอบละครเรื่อง เมื่อตะวันลับฟ้าก็จะเป็นเวลาของดวงดาว

 คอนเสิร์ต 

 คอนเสิร์ต PROXIE 
+ชื่อวันที่สถานที่จัดเมืองผู้ชมอ้างอิงPROXIE The 1st Concert 'ACCESS'13 สิงหาคม 2566ธันเดอร์โดมนนทบุรี~4,000 คนPROXIE The 2nd Concert 'The Final Fantasy'16 พฤศจิกายน 2567อิมแพ็ค อารีน่า เมืองทองธานีนนทบุรี~12,000 คน

 แฟนมีตติง PROXIE 

+ชื่อวันที่สถานที่จัดเมืองผู้ชมอ้างอิง2nd PROXIEversary's Celebration Fan Meeting 'Between The Stars'25 พฤษภาคม 2567 โรงละครเคแบงก์สยามพิฆเนศกรุงเทพมหานคร1,069 คน ต่อรอบ3rd PROXIEversary's Celebration Fan Meeting 'WELCOME TO PROXIE HOTEL'31 พฤษภาคม 2568ยูเนี่ยน ฮอลล์กรุงเทพมหานคร~5,000 คน

 ทัวร์คอนเสิร์ต 

+ชื่อวันที่สถานที่จัดเมืองหมายเหตุอ้างอิงHello Boysss Asia Tour in Phnom Penh6 เมษายน 2568NABA Theatre @ NagaWorld2พนมเปญ, กัมพูชาร่วมกับแอทลาส และเพอร์เซส

 ร่วมกับศิลปินอื่น 
+ปีวันที่แสดงชื่อคอนเสิร์ตสถานที่จัดหมายเหตุอ้างอิง256529 ตุลาคมT-POP Concert Festศูนย์การประชุมแห่งชาติสิริกิติ์256630 เมษายนKONNEC CON (Korean connects Thai concert)อิมแพ็ค เมืองทองธานี ฮอลล์ 6-7แขกรับเชิญพิเศษ9 กันยายนGOTCHA POP Concertยูเนี่ยน ฮอลล์15 ตุลาคมT-POP Concert Fest 2ศูนย์การประชุมแห่งชาติสิริกิติ์256711 พฤษภาคมGOTCHA POP 2 Concertไบเทคบุรี11 สิงหาคมNuNew 1st Concert "Dream Catcher"อิมแพ็ค อารีน่า เมืองทองธานีแขกรับเชิญพิเศษ17 สิงหาคมSAROCHA SOLO STAGE BIRTHDAY FAN MEETING: THE FREENAIRY ORACLEธันเดอร์โดมแขกรับเชิญพิเศษ31 สิงหาคมBillkin & PP Krit Double Trouble Concert (Day 1)ศูนย์การประชุมแห่งชาติสิริกิติ์แขกรับเชิญพิเศษ (อองรี, วิคเตอร์)1 กันยายนBillkin & PP Krit Double Trouble Concert (Day 2)ศูนย์การประชุมแห่งชาติสิริกิติ์แขกรับเชิญพิเศษ (กัน, กร)256824 พฤษภาคมGOTCHA POP 3 Concertศูนย์การประชุมแห่งชาติสิริกิติ์

 ผลงานการแสดง 
หมายเหตุ : นับเฉพาะผลงานหลังจากเดบิวต์เป็นพร็อกซีแล้วเท่านั้น

 ภาพยนตร์ 
+ปีเรื่องสมาชิกบทบาทอ้างอิง2565My Tempo น้องพี่ ดนตรี+เพื่อน กรเซกิอองรี โฮปโชกุนตะวันคิมหว่องกันโรจน์วิคเตอร์นิก

 ละครโทรทัศน์/ซีรีส์ 
+ปีเรื่องสมาชิกบทบาทออกอากาศอ้างอิง2566My Tempo น้อง พี่ ดนตรี+เพื่อน The Seriesอองรีโฮปยูทูบ: PROXIEโชกุน ตะวันกรเซกิกันโรจน์คิมหว่องวิคเตอร์นิก

 สารคดี 
+ปีวันที่ออกอากาศเรื่องออกอากาศอ้างอิง256826 พฤษภาคมPROXIEmentary: The Flower of Our Timeยูทูบ: PROXIE

 มิวสิกวิดีโอของศิลปินอื่น 
+ปีเพลงศิลปินสมาชิกอ้างอิง2565เฟรนด์ลี่หรือมีใจ (What are we?)DIDIxDADAกรคนคุย (Call Me!) BowImm CACอองรีใจร้ายได้เลยเราชอบ (Bet You Know)RubyTanกร2566ไม่รับความเห็นต่าง (U R MINE)PRETZELLEโชกุนบอยพาโบ้ (BOY PABLO) MILLI ft. BOWKYLIONอองรีสตอรี่ที่รัก (Your Story)Slow Sundae CACวิคเตอร์คุยไร (Kuy Rai)MEAN Band x TIMETHAIขี้หยอก (Kidjing)Praesunกันปักเมน (Choose)FLI:PปิดทองหลังใจINK WARUNTORNกรมาก่อนไปก่อน (Who?)Ringpopzคิม2567Happy We DayQRRAอองรีที่บ้านเลี้ยงด้วยอะไร (Hmm?)PUIMEKSTERคิมเพื่อนกันเหรอ (EXPIRED)D-NAวิคเตอร์สนทนา (Deep Talk)INGKHO PiXXiEอองรี2568G.A.YALIE BLACKCOBRAโชกุน

 โฆษณา/พรีเซนเตอร์/กิจกรรมร่วม 
+ปีผลิตภัณฑ์/บริการสมาชิกหมายเหตุอ้างอิง2566Pepsi Thailandพร็อกซีแคมเปญ เป๊ปซี่ เปิดโหมดซ่าท้าร้อน และออกซิงเกิลพิเศษ "ใจเปิดใจ (Love Mode)" ร่วมกับโฟร์อีฟKato Fruit n Funพร็อกซีBrother Thailandพร็อกซีแคมเปญ ไปให้สุดเวย์ Let’s BroOPPO A98 5Gพร็อกซีOPPO Reno10 Series 5Gพร็อกซีOK Thin Biscuitพร็อกซี2567Pepsi Thailandพร็อกซีแคมเปญ เป๊ปซี่ซ่าหน่อยมั้ย และออกซิงเกิลพิเศษ "ใจว่าใช่ (100% YOU)" ร่วมกับเนเน่Amazing Thailandพร็อกซีแคมเปญ สุขทันทีที่เมืองน่าเที่ยว ร่วมกับแอลลี่7Delivery (7-Eleven Thailand)พร็อกซีปล่อยซิงเกิลพิเศษ "Deliver เลิฟ" ร่วมกับโจอี้ ภูวศิษฐ์BANOBAGI Thailandพร็อกซีพรีเซนเตอร์ผลิตภัณฑ์ BANOBAGI Black Mask Clean & Clear Thailandพร็อกซีปล่อยเพลงสั้นประกอบโฆษณา "ถ้าเธอมีฝัน เธอก็มีฉัน"Plantneryพร็อกซีแคมเปญ ผิวดีต้อง [ธรรม] ชาตินี้เลยSO LYNNพร็อกซีพรีเซนเตอร์ผลิตภัณฑ์ SO LYNN Crystal Glam Lip Tint Oilเซ็นทรัลพัฒนาพร็อกซีแคมเปญ The Great Celebration 2025 ของศูนย์การค้าเซ็นทรัลทุกสาขาทั่วประเทศ พร้อมออกซิงเกิลพิเศษ "Love You All The Way"2568Pepsi Thailandวิคเตอร์แคมเปญ I HATE LOVE SUMMER WITH PEPSI และมีซิงเกิลพิเศษ "หน้าร้อน(ไม่)ใจร้าย (LOVE HEAT)" ร่วมกับ มาเบล PiXXiE, ปอร์เช่ และโจริญ 4EVEsasiพร็อกซีFace of sasi (Loose Powder & Foundation) และพรีเซนเตอร์แคมเปญ NO “มัน” DayGlad2Glowพร็อกซีWall's Thailandพร็อกซีแคมเปญ ร้อนนี้เที่ยวไหนไปกับวอลล์ETUDE Thailandพร็อกซีพรีเซนเตอร์ผลิตภัณฑ์ Over Glowy Gloss

 รางวัล 
หมายเหตุ : นับเฉพาะงานหรือรายการที่มอบถ้วยรางวัล
 ปี รางวัล สาขา เสนอชื่อเข้าชิง ผล อ้างอิง 2565 T-POP STAGE Rookie of the week (Week 38) Crazy Love (รักบ้าบอ)  Rookie of the week (Week 39)  Music of the week (Week 55) คนไม่คุย (Silent Mode)  Music of the week (Week 56)  Music of the week (Week 57)  Music of the week (Week 70) ที่ไม่รัก (Unnoticed)  Global Star Media Awards 2022 ศิลปินกลุ่มยอดเยี่ยมแห่งปี พร็อกซี  สนุกสุดจัด…ที่สุดแห่งปี 2022 เพลงไทยสุดไวรัลแห่งปี คนไม่คุย (Silent Mode)  2566KAZZ AWARDS 2023Rising Male Of The Yearกร พร็อกซี MAYA TV AWARDS 2023 ศิลปินเพลงสตริงแห่งปี พร็อกซี  HOWE AWARDS 2023 HOWE BEST ARTIST AWARD พร็อกซี 2567The Guitar Mag Awards 2024Best Boy Band Of The Yearพร็อกซีKAZZ AWARDS 2024หนุ่มวัยใสโดนใจแห่งปี 2023 (อันดับที่ 5)โชกุน พร็อกซีคมชัดลึก อวอร์ด ครั้งที่ 20T-POP ยอดนิยมพร็อกซี HOWE AWARDS 2024 HOWE HOTTEST ARTIST AWARD พร็อกซี  Dailynews Awards 2024 D GROUP พร็อกซี Thailand Music CountdownSpotify T-Pop Now Hottest of the Month (December) TRAFFIC